Anumite zone ale fetei pot pierde din volum odata cu inaintarea in varsta. Transferul de grasime autologa pentru volumetrie faciala este o procedura estetica ce presupune extragerea grasimii din anumite zone ale corpului, prelucrarea acesteia pana la obtinerea grasimii nano sau micro pentru injectarea la nivelul fetei, in zonele care au nevoie de un plus de volum, dar si de regenerare. Deoarece sunt folosite propriile celule adipoase, injectiile cu grasime autologa ofera rezultate naturale cu efecte secundare minime. Pentru transferul de grasime autologa la nivelul fetei este nevoie doar de anestezie locala, procedura fiind una minim invaziva.